stanford-oval/wikipedia huggingface dataset:
Lord Zedd

| Lord Zedd |
| --- | --- |

Näyttelijä(t):  Ed Neil Robert Axelrod (ääni, Mighty Morphin Power Rangers) Mark Ginther (Power Rangers -elokuva) Steven Blum (ääni, Power Rangers: Super Legends)
Ensi- esiintyminen:  The Mutiny, Osa I (Mighty Morphin Power Rangers)
Viimeinen esiintyminen:  Countdown to Destruction, Osa 2 (Power Rangers in Space)
Henkilötiedot
Status:  Muuttui ihmiseksi, oli aiemmin paha
Kotipaikka:  Tuntematon
Suhteet
Puoliso(t):  Rita Repulsa
Lapset:  Thrax
Muut sukulaiset:  Master Vile (vaimon isä) Rito Revolto (vaimon veli)
Infobox OKNimi-testi OK: 
Lord Zedd on kuvitteellinen hahmo Power Rangers -universumissa, joka nähtiin ensimmäisen kerran Mighty Morphin Power Rangersin toisen tuotantokauden alussa. Toisin kuin ohjelman alkuperäinen päävihollinen Rita Repulsa, Zeddin hahmo oli tehty nimenomaan Power Rangersia varten eikä sillä ollut vastinetta japanilaisessa Super Sentaissa. Lord Zedd herätti aluksi keskustelua lasten vanhemmissa, jotka näkivät hänet liian pelottavana ja julmana lastenohjelmaan. Palaute saikin Sabanin keventämään hahmoa. Lord Zeddillä ja Rita Repulsalla oli myös poika, Thrax, joka ilmestyi vuosia myöhemmin sarjassa Power Rangers Operation Overdrive.
Hahmon tarina > Ennen Mighty Morphin Power Rangersia

Lord Zedd kutsui itseään kaikkivoipaksi "pahuuden keisariksi" ja "kaiken hyvän ja kelvollisen vannoutuneeksi viholliseksi". Hänen historiasta ennen hyökkäystä Maahan tiedetään vain vähän. Muutama yksityiskohta on kuitenkin tiedossa:
Ajan kuluessa hän oli onnistunut valloittamaan suuria alueita avaruudesta. Hänen kaukaisten valloitusretkiensä takia hänen huomionsa oli pysynyt poissa Maasta useiden vuosituhansien ajan. Sen takia hän oli määrännyt alamaisensa (ja tulevan vaimonsa), Rita Repulsan, valloittamaan Maan hänen puolestaan.
Hänestä ja Count Dregonista oli tullut kilpailijoita keskenään. Count Dregon oli päävihollisena Sabanin toisessa sarjassa Masked Rider.
Kuupalatsi, jota hän piti Maahan kohdistuneissa hyökkäyksissä tukikohtanaan ei ollut hänen tai hänen alamaistensa rakentama.
Hahmon tarina > Mighty Morphin Alien Rangers

Mighty Morphin Power Rangersin viimeisessä jaksossa Master Vile oli Orb of Doomin avulla onnistunut siirtämään Maapallon ajassa taaksepäin. Sen seurauksena rangereista oli tullut lapsia eivätkä he pystyneet enää käyttämään voimiaan. Master Vile suunnitteli sen jälkeen valloittavansa Maan hirviöjoukon avulla. Rangerit olivat kuitenkin kutsuneet apuun Aquitar-planeetan Power Rangerit, jotka pilasivat Master Vilen suunnitelman. Sen jälkeen Master Vile sai tarpeekseen ja lähti takaisin omaan galaksiinsa. Lord Zedd oli uutisesta niin innoissaan, että alkoi jopa tanssia ja antoi Goldarille suukon. Zedd jatkoi sen jälkeen omien suunnitelmiensa toteuttamista Maan valloittamiseksi, joka oli nyt entistä haavoittuvampi ilman rangereita. Myöhemmin Billy rakensi ninjakolikoista voimansa ottaneen koneen, jolla hän toivoi pystyvänsä muuttamaan rangerit takaisin oikean ikäisiksi. Kuitenkin vain Billy ehti käyttää laitetta, kun Goldar ja Rito Revolto varastivat sen. Sen jälkeen Rita ja Zedd tuhosivat laitteen sisällä olleet kuusi ninjakolikkoa, joten Power Rangereiden käyttämät voimat olivat lopullisesti mennyttä. Zedd oli löytänyt myös kartan rangereiden komentokeskuksen alaisista tunneleista, jotka osoittivat komentokeskuksen heikon kohdan. Tiedettyään, että rangerit olivat poissa etsimässä Zeokristallin palasia, hän ja Rita määräsivät Goldarin ja Riton viemään pommin heikkoon kohtaan ja varastamaan Zeokristallin. Kaksikko lopulta onnistuikin tehtävässään ja komentokeskus tuhoutui.
Hahmon tarina > Power Rangers Zeo

Zedd ja Rita eivät kauan ehtineet juhlia komentokeskuksen tuhoutumista, kun uusi vihollisryhmittymä nimeltä Machine Empire saapui ja hyökkäsi heidän kimppuunsa. Sen seurauksena Zedd ja Rita joutuivat pakenemaan alaistensa kanssa Serpenteralla ja anoivat turvapaikkaa Master Vilen luota. Nöyryytetyksi itsensä tuntenut Zedd vannoi palaavansa vielä ja hallitsevansa vielä joskus galaksia.
Myöhemmin Zedd palasi Ritan ja Finsterin kanssa takaisin Kuuhun, jossa he liikkuivat paikasta toiseen uudella asuntoautollaan. Hän palautti Ritan kanssa myös Goldarin ja Riton muistit (sekä miekat ja Goldarin siivet) ja kutsui heidät takaisin Kuuhun. Kun King Mondo oli tuhoutunut Super Zeo Megazordin voimasta, Zedd ja Rita yrittivät päästä takaisin sarjan päävihollisiksi. Ensimmäisenä suunnitelmanaan he yrittivät saada Machine Empiren haltuunsa oman robottinsa Louie Kaboomin avulla. Vaikka Louie Kaboom pääsikin valtaan, Rito onnistui kadottamaan Louien ohjaimen ja siten Zeddin ja Ritan ryhmä ei pystynyt enää hallitsemaan häntä. Myöhemmin Prince Gasketin saavuttua Power Rangerit tuhosivat Louie Kaboomin. Kerran Zedd ja hänen alaisensa olivat innoissaan, kun heille selvisi Gasketin aivopesseen Tommyn ja pakottaneen hänet taistelemaan Jasonia vastaan areenallaan. Pian Zedd kuitenkin ymmärsi, että rangereiden tuhoutuessa Machine Empire valloittaisi Maan ja ei jättäisi heille mitään. Hän määräsi Finsterin auttamaan Zeo Rangereita, joka lähetti heidät areenalle auttamaan ja pilaamaan Gasketin juonen. Zedd auttoi rangereita vastentahtoisesti, mutta vain siksi koska ei halunnut nähdä Machine Empiren voittavan.
Kun Jason alkoi menettää kultaisen rangerin voimiaan, Lord Zedd ja Rita yrittivät saada ne itselleen. Sen seurauksena he joutuivat vastatusten uudelleen rakennetun King Mondon kanssa, josta seurasi tasaväkinen taistelu cogien ja tengasoturien välillä. Taistelun päätyttyä umpikujaan, Zedd esitti antavansa periksi ja poistui paikalta. Hänellä oli kuitenkin vielä yksi suunnitelma mielessään. Kun Mondo oli hävinnyt taistelun rangereita vastaan, Zedd ja Rita tapasivat Kuussa kuningasperheen jäsenet. Zedd ja Rita sanoivat haluavansa tehdä rauhan ja antoivat heille lahjan, joka oli todellisuudessa pommi ja joka räjäytti kuningasperheen palasiksi. Sen jälkeen Zedd nauroi makeasti ja sanoi "We're back!".
Maanpakoon lähtönsä ja paluunsa välillä Zedd näyttäytyi yhdessä Ritan kanssa myös lyhyesti Adamin unessa.
Hahmon tarina > Power Rangers turbovaihteella

Lord Zedd ja Rita näyttäytyivät lyhyesti myös elokuvassa Power Rangers turbovaihteella, kun Divatox soitti heille keskellä yötä ja kysyi neuvoa rangereiden voittamiseksi. Vastaukseksi Divatoxille Rita vei puhelimen kuorsaavan Zeddin naamalle ja sanoi että jos tietäisi keinon hänen ei tarvitsisi kuunnella kuorsausta. Sen jälkeen Rita vielä kehotti Divatoxia pakenemaan.
Hahmon tarina > Power Rangers Operation Overdrive

Myöhemmin Power Rangers -sarjan viisitoistavuotista taivalta juhlineissa Power Rangers Operation Overdriven jaksoissa "Once A Ranger" selvisi, että Zeddillä oli Ritan kanssa poika, Thrax. Sentinel Knight oli aiemmin vanginnut Thraxin avaruussailiöön, kuten Zordon oli vanginnut hänen äitinsä ennen Mighty Morphin Power Rangersin tapahtumia. Juhlajaksoissa Thrax palasi ja janosi kostoa. Lord Zedd ei itse jaksoissa ilmestynyt, mutta Thrax mainitsi hänen muuttuneen hyväksi. Thrax myös sanoi Lord Zeddin ja äitinsä tehneen huonon päätöksen. Thrax halusi myös palauttaa sukunsa pahan maineen.
Muualla Mediassa > Sarjakuvat

Lord Zedd on ollut päävihollisena Mighty Morphin Power Rangersista tehdyissä sarjakuvissa. Sarjasta Power Rangers Zeo tehtiin sarjakuva, joka perustui heidän aikaansa maanpaossa. Siinä he yrittivät käyttää ninjakolikoiden energiaa omiin suunnitelmiinsa, josta seurasi konflikti Zeo Rangereiden ja Machine Empiren kanssa.
Muualla Mediassa > Power Rangers: Super Legends

Lord Zedd ilmestyi pomona myös sarjan viisitoistavuotista taivalta juhlineessa videopelissä Power Rangers: Super Legends, josta on julkaistu Nintendo DS, PlayStation 2 ja PC -versiot. Kyseessä oli ensimmäinen peli, jossa Zedd oli mukana Mighty Morphin Power Rangers: The Fighting Edition jälkeen.
Pelissä Lord Zedd palasi takaisin ja häiritsee aikajatkumoa. Hän yrittää muuttaa historiaa matkustamalla eri ajanjaksoille varastamansa aikakristallin avulla ja yrittämällä tuhota jokaisen Power Rangerin kautta aikain. Omega Ranger ei ehdi estämään Zeddiä ja päättää ottaa yhteyttä eri Power Rangereihin. Hän kutsuu sankarit legendojen saliin valmistellakseen Power Ranger -armeijaansa estämään Lord Zedd ja palauttamaan aikajana entiselleen.
Madam I’m Adam

| Madam I'm Adam Pekka Airaksinen |
| --- | --- | --- |

Kokoelmalevyn tiedot
 Julkaistu: 2003
 Tyylilaji: elektroninen musiikki
 Levy-yhtiö: Love Music
muut julkaisut
|   | Madam I'm Adam  |   |
Madam I'm Adam on suomalainen musiikkialbumi. Se sisältää sekä Pekka Airaksisen omia versioita (CD 1) että tunnettujen tiskijukkien remixejä (CD 2) kappaleista. Levyllä on läpileikkaus Airaksisen tyylistä ja kehityksestä vuodesta 1970.
Kappaleet

Ratnasikhin (1983) 7:14 – Pekka Airaksinen
Molybdene (1975) 4:35 – Gandhi-Freud
Pieni Sienikonsertto (A Little Soup For Piano And Orchestra Op 46,8 – 1970) 8:45 – Pekka Airaksinen
No Focus (2002) 6:27 – Ajraxin
Suvarnabhasagarbha (1983) 8:48 – Pekka Airaksinen
Epistemological World Error (2001) 5:08 – Pekka Airaksinen
Korvapoliklinikka Hesperia (1968) 5:58 – The Sperm
Sukirti (1983) 3:29 – Pekka Airaksinen
Mykka Peili (2002) 3:54 – Ajraxin
Dodekafoninen Talvisota (1969) 19:54 – The Sperm
Organ – The Sperm 2:50
Ratnasikhin (Anton Nikkila Remix) 5:03 – Pekka Airaksinen
Molybdene (Maunulan Terveyskeskus Mix By Tyrone D.C. Washington) 4:48 – Gandhi-Freud
Pieni Sienikonsertto (A Little Soup For Piano And Orchestra Op 46,8) 9:05 (Hiljaisuus Remix By Simon Wickham-Smith)
No Focus (Nurse With Wound Remix) 6:53 – Ajraxin
Suvarnabhasagarbha (Es Remix) 7:33 – Pekka Airaksinen
Epistemological World Error (Philipp Quehenberger Remix) 3:42 – Pekka Airaksinen
Korvapoliklinikka Hesperia (The Day Is Done Mix By Mira Calix) 7:09 – The Sperm
Sukirti (Itrikus Remix By Tuomo Ilari Puranen & T.A. Kaukolampi) 3:23 – Pekka Airaksinen
Mykka Peili (Radiophonic Version By Notchnoi Prospekt Feat. Natalya Bessarabova) 4:31 – Ajraxin
Dodekafoninen Talvisota (Dodek Mix By Curd Duca) 2:51 – The Sperm
Organ (Pekka Airaksinen Remix) 2:50 – The Sperm
CD1-2 N&B Research Digest for Love Records LXCD 642
María Camila Osorio Serrano

| María Camila Osorio Serrano |
| --- | --- |

Henkilötiedot
Syntynyt: 22. joulukuuta 2001 (ikä 22) Cúcuta, Kolumbia
Kansalaisuus:   Kolumbia
Tennispelaaja
Kätisyys:  oikea
Palkintorahat:  2 292 797 USD
Kaksinpeli
Paras sijoitus:  98. (24.5.2021)
Turnausvoittoja:  1
Voitot/tappiot:  191–114
Nelinpeli
Paras sijoitus:  477. (10.5.2021)
Voitot/tappiot:  31–46
Aiheesta muualla
ITF
WTA
María Camila Osorio Serrano (s. 22. joulukuuta 2001 Cúcuta) on kolumbialainen tennispelaaja. Hän on sijoittunut WTA-maailmanlistalla kaksinpelissä parhaimmillaan sijalle 98 toukokuussa 2021. Hän voitti ensimmäisen WTA-turnauksensa huhtikuussa 2021. Hän oli junioreiden maailmanlistan ykkösenä ja voitti Yhdysvaltain avointen tyttöjen kaksinpeliturnauksen 2019.
Tennisura > Uran alku

11-vuotiaana Osorio Serrano lähti kotikaupungistaan Cúcutasta Floridan Club Med -akatemiaan seuraavaksi kolmeksi vuodeksi. Hän ei puhunut tuohon aikaan sanaakaan englantia. Hänen isoisänsä Rolando Serrano, isänsä ja veljensä kaikki pelasivat jalkapalloa ammatikseen ja äitinsä oli koripalloilija.
Tennisura > Junioriura

Osorio Serrano eteni vuoden 2018 Yhdysvaltain avointen tyttöjen kaksinpelissä välieriin, missä hävisi Clara Burelille. Vuoden 2018 nuorten olympialaisissa Osorio Serrano voitti kaksinpelissä pronssia. Hän hävisi välierissä jälleen Burelille. Pronssiottelussa hän päihitti Wang Xinyun. Vuoden 2018 ITF Junior Masters -turnauksessa Osorio Serrano hävisi loppuottelussa jälleen Burelille voitettuaan ensin välierissä Clara Tausonin. Ranskan avoimissa 2019 Osorio Serrano hävisi välierissä Leylah Fernandezille. Syyskuussa Osorio Serrano voitti junioriuransa päätteeksi Yhdysvaltain avointen tyttöjen kaksinpeliturnauksen. Hän myös nousi junioreiden maailmanlistan ykköseksi.
Tennisura > Ammattilaisura

Billie Jean King Cupissa Osorio Serrano edusti Kolumbiaa ensimmäisen kerran vuonna 2016.
Ammattilaisturnauksessa Osorio Serrano pelasi ensimmäisen kerran huhtikuussa 2016 Bogotán WTA 250 -turnauksen karsinnassa, mihin hän sai villin kortin. Hän hävisi karsinnoissa maailmanlistan sijalla 255 olleelle Conny Perrinille kolmieräisen ottelun. Ensimmäisen ITF-turnausvoittonsa hän saavutti marraskuussa 2018 pelatussa 15 000 Yhdysvaltain dollarin Cúcutan turnauksessa. Huhtikuussa 2019 Osorio Serrano voitti ensimmäisen ottelunsa WTA-tasolla saatuaan villin kortin Bogotán turnauksen pääsarjaan ja voittaen siellä maailmanlistan sijalla 144 olleen Conny Perrinin ja Kristie Ahnin, kunnes hävisi puolivälierissä kolmieräisen ottelun maailmanlistan sijalla 76 olleelle Amanda Anisimovalle. Elokuussa hän voitti kaksi ITF-turnausta Ecuadorissa.
Vuonna 2020 Osorio Serrano osallistui Australian avointen karsintoihin, missä voitti avauskierroksella Natalija Kostićin, mutta hävisi toisella karsintakierroksella Xiyu Wangille. Ranskan avointen karsinnoissa hän hävisi avauskierroksella Mayar Sherifille. Australian avoimissa 2021 hän eteni kolmannelle karsintakierrokselle. Maaliskuussa pelatussa Monterreyn WTA-turnauksessa hän selvitti karsinnat, mutta hävisi pääsarjan avauskierroksella Kaja Juvanille. Osorio Serrano sai villin kortin Bogotán WTA-turnauksen pääsarjaan oltuaan maailmanlistan sijalla 180. Hän voitti toisella kierroksella maailmanlistan sijalla 98 olleen Tereza Martincován ja loppuottelussa Tamara Zidanšekin (WTA-93). Hänestä tuli kolmas turnauksen voittanut kolumbialainen. Seuraavalla viikolla hän pelasi Charlestonissa, missä hän voitti toiseksi sijoitetun Magda Linetten ja Christina McHalen ja eteni puolivälieriin, missä voitti Clara Tausonin heidän ensimmäisessä kohtaamisessaan ammattilaisturnauksissa. Osorio Serrano voitti avauserän ja johti toista 1–0 kun Tauson joutui luovuttamaan. Välierissä Osorio Serrano hävisi Astra Sharmalle. Toukokuussa pelatussa Serbia Openissa hän eteni jälleen välieriin, mutta hävisi siellä Ana Konjuhia vastaan. Turnauksen jälkeen julkaistulla maailmanlistalla hän nousi ensimmäisen kerran sadan parhaan joukkoon. Hän selvitti tiensä karsintojen kautta Ranskan avointen 2021 pääsarjaan.
Aiheesta muualla

María Camila Osorio Serrano WTA:n sivuilla (englanniksi)
María Camila Osorio Serrano ITF:n sivuilla (englanniksi)
María Camila Osorio Serrano Billie Jean King Cup -sivustolla (englanniksi)
Madagaskarinkanahaukka

| Madagaskarinkanahaukka |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Suku::  Lintuhaukat Accipiter
Laji::  henstii
Kaksiosainen nimi
 Accipiter henstii  (Schlegel, 1873) 
Katso myös
   Madagaskarinkanahaukka Wikispeciesissä   Madagaskarinkanahaukka Commonsissa 
Infobox OKNimi-testi OKIUCN-testi OK: 
Madagaskarinkanahaukka (Accipiter henstii) on  haukkojen heimoon kuuluva lintu. Sitä tavataan Madagaskarilla kaikkialla paitsi lounaisilla alueilla, mutta se on harvinainen esiintymisalueellaan, joskin kaikilla tutkituilla riittävän suurilla metsäalueilla sitä on havaittu. Määräksi on arvioitu 1 000–3 000 yksilöä.
Sen elinpiiriä ovat subtrooppiset ja trooppiset kuivat ja kosteat alavat ja vuoristometsät, kuivat savannit ja viljelmät. Sen keskimääräinen paino on 1 050 grammaa.
Motorola 56000

| Motorola 56000> Perustietoja |
| --- | --- |
Kehittäjä:  Motorola
Valmistaja:  Motorola, Freescale Semiconductor, NXP Semiconductors
Arkkitehtuuri ja luokitus
Piiriluokka:  Digitaalinen signaaliprosessori
Motorola 56000 on Motorolan kehittämä sarja digitaalisia signaaliprosessoreja (DSP) signaalinkäsittelyä varten, julkaistu vuonna 1986.
Historia

Motorola aloitti 1980-luvun puolivälissä DSP-kehityksen ja kysyi muun muassa audiolaitteiden valmistaja Peaveyltä mitä nämä haluaisivat. Motorola 56000 oli 24-bittinen prosessori, jossa oli noin 150 000 transistoria. 24-bittiä valittiin ideaalisena audionäytteistykseen tuolloin. 56001 on identtinen 56000:n kanssa lukuun ottamatta siinä olevaa RAM-muistia.
56000-sarjaa valmistettiin vuoteen 2012 saakka, jolloin Freescale Semiconductor lopetti sen erillisenä tuotteena. Suoritinta valmistetaan edelleen muihin tuotteisiin integroituna.
96002 perustui 56000-sarjalle ja ohjelmistot olivat lähdekooditasolla yhteensopiva.
Tekniikka

Prosessori käyttää muokattua Harvardin arkkitehtuuria, jossa on kolme muistiavaruutta ja -väylää.
56000-sarja käyttää kiinteädesimaalista aritmetiikkaa liukulukulaskennan sijaan. Liukulukulaskenta on haastavampaa ja vaatii enemmän suorituskykyä kuin kiinteädesimaalinen.
Käyttökohteet

Prosessoria käytettiin tietokoneissa kuten NeXT, Atari Falcon (56001) ja SGI Indigo työasemissa.
Prosessori on nopea esimerkiksi FFT suorituksessa, joka on signaalinkäsittelyssä yleinen algoritmi.
Käyttökohteita ovat tyypillisesti äänentoistolaitteet, kommunikaatiolaitteet, tutkajärjestelmät ja sulautetut järjestelmät.
Mallit

56000-sarja, 24-bit
56000, 10.25-MIPS suorituskyky
56001
56002
56004
56100-sarja, 16-bit
56156
56166
56300-sarja
56600-sarja
56800-sarja
Käännös suomeksi
Martti Ruutu

| Martti Ruutu |
| --- | --- |
 Martti Ruutu vuonna 1941 toimiessaan Valtion tiedoituslaitoksen kotimaanosaston päällikkönä.
Henkilötiedot
Syntynyt: 2. maaliskuuta 1910 Helsinki
Kuollut: 8. huhtikuuta 2005 Kauniainen (95 vuotta)
Kansalaisuus:  suomalainen
Ammatti:  opettajakorkeakoulun rehtori, opettajankoulutuslaitoksen esimies ja dekaani
Arvonimi: professori
Koulutus ja ura
Tutkinnot:  Helsingin yliopisto (FM 1932, FT 1939)
Instituutti:  Helsingin väliaik. opettajakorkeakoulu (1954–1974), Helsingin yliopisto (-1975)
Tunnetut työt:  Suomen historia
Martti Adolf Ruutu (vuoteen 1935 Ruuth; 2. maaliskuuta 1910 Helsinki – 8. huhtikuuta 2005 Kauniainen) oli suomalainen filosofian tohtori ja historiantutkija, joka tuli pitkän elämänsä aikana tunnetuksi myös koulutuspoliitikkona, musiikkimiehenä ja upseerina. Hänen merkittävimpiin tekoihinsa kuuluu 1960- ja 1970-luvulla koulu- ja opettajankoulutusuudistuksiin vaikuttaminen.
Elämä

Martti Ruutu valmistui ylioppilaaksi vuonna 1928 ja maisteriksi vuonna 1932 opiskeltuaan Helsingin yliopistossa historiaa. Opetustyön ja tutkijan uran välillä painiskellut Ruutu keskittyi aluksi tutkimustyöhön. Hänen 1939 hyväksytty väitöskirjansa oli Savo-Karjalaisen osakunnan historia : 1857-1887. Sittemmin hän keskittyi 1700- ja 1800-lukujen aatehistoriaan. Vuonna 1951 Otava julkaisi Ruudun kirjoittaman lukion historian oppikirjan Suomen historia, joka vuoteen 1967 mennessä ylsi jo 8. painokseen.
Upseerina tunnetuksi tullut Ruutu palveli puolustusvoimien tiedotuslaitoksessa ja Valtion tiedoituslaitoksen kotimaanosaston päällikkönä. Ennen sotia ja väittelyään tohtoriksi hän toimi Kallion yhteiskoulun historian ja yhteiskuntaopin opettajana ja koulun rehtorina, ja sotien jälkeen vuonna 1948 hän oli myös johtamassa koulun opetussuunnitelmallisia uudistuksia.[lähde? ]
Vuosina 1954–1974 Ruutu toimi Helsingin väliaikaisen opettajakorkeakoulun rehtorina. Opettajakorkeakoulun yhdistyttyä Helsingin yliopiston kanssa vuonna 1974 hän jatkoi opettajankoulutuslaitoksen esimiehenä ja kasvatustieteellisen tiedekunnan dekaanina eläköitymiseensä vuoteen 1975 saakka.
Ruutu toimi Kasvatusopillisen yhdistyksen puheenjohtajana vuosina 1961–1971. Hän tuolloin ideoi yhdessä yhdistyksen sihteerin Kyösti Skytän kanssa ajatusta kesälukiosta ja erityislukiosta. Tämän ajatuksen pohjalta syntyi Savonlinnan Taidelukio, joka aloitti toimintansa 1967 maan ensimmäisenä erityislukiona.
Ruutu toimi eri laulujärjestöjen ja kuorojen johtotehtävissä, muun muassa Ylioppilaskunnan Laulajissa ja Savolaisen osakunnan kuorossa ja toimi pitkään Cantores Minores -kuoron johtokunnan puheenjohtana.[lähde? ] Vuonna 1962 Ruudulle myönnettiin professorin arvonimi. Hän oli myös Savolaisen osakunnan kunniajäsen (vuodesta 1962).
Urheilu-ura

Ruutu saavutti 110 metrin aitajuoksussa SM-pronssia vuonna 1930, ja hän pelasi myös jääpallomaalivahtina.[lähde? ]
Suku

Ruudun vanhemmat olivat kirkkohistorioitsija ja professori Martti Johannes Ruuth ja hänen vaimonsa, kielten opettaja Anna Maria o.s. Boxström. Hänen sisaruksiaan on Jaakko Ruutu (1912–2005, vuoteen 1935 Ruuth), josta tuli diplomi-insinööri ja Porin Puuvillan toimitusjohtaja. Martti Ruudun puoliso oli filosofian maisteri Kaarina Rotko (1910–2000). He saivat neljä lasta. Heidän lapsenlapsensa on Hanno Möttölä, Suomen ensimmäinen NBA-koripalloilija.[lähde? ]
Teoksia

Martti Ruutu: Suomesta 1800-luvulla siirtyneet luterilaiset Aunuksessa.  (Eripainos Suomen kirkkohistoriallisen seuran vuosikirjasta 1935, 25)  Helsinki:  Suomen kirkkohistoriallinen seura, 1936.
Martti Ruutu: Viipurin hovioikeuden perustaminen.  (Sarjassa Historiallinen arkisto, 43)  Helsinki:  Historiallinen seura, 1937.
Martti Ruutu: Savo-karjalaisen osakunnan historia : 1857-1887.  (Väitöskirja Helsingin yliopistolle. Julkaistu 1939 myös WSOY:n kustantamana nimellä Savo-karjalaisen osakunnan historia, osa 2)  Helsinki:  Helsingin yliopisto, 1939.
”Salve Regina ; Piis, piis pientä lasta ; Jag längtar bort” (äänilevy). Aune Tuomela, Martti Ruutu (johtaja), Savolaisen Osakunnan Laulajat (SOL),  1947.
Martti Ruutu: Suomen historia.  (Lukion historian oppikirja, useita painoksia: 8. painos 1967)  Helsinki:  Otava, 1951 (1. painos).
Martti Ruutu: Isänmaan historia : kansanopistoja varten.  (Kansanopiston historian oppikirja)  Helsinki:  Otava, 1952.
Martti Ruutu: Puoli vuosisataa oppikoulua Pitkänsillan pohjoispuolella.  (Eripainos: Kallion yhteiskoulu 1902-1952)  Helsinki:  ?, 1952.
Something rich and strong : new Finnish choir repertoire = uutta suomalaista kuoro-ohjelmistoa : KLCD-001 (cd-levy). Martti Ruutu (säveltäjä), Timo Lehtovaara (johtaja), Kamarikuoro Kampin Laulu,  1998.
”Verbum (OK), Three sonnets of Shakespeare (JK), Venetsialainen yölaulu (JL), Four Shakespeare songs (JM), Nocturnet (sekakuoro, MR)), Pseudo-yoik (JM)” (Something rich and strange : new Finnish choir repertoire = uutta suomalaista kuoromusiikkia : KLCD-001 (cd-levy)). Olli Kortekangas, Juhani Komulainen, Jyrki Linjama, Jaakko Mäntyjärvi ja Martti Ruutu (säveltäjät), Timo Lehtovaara (johtaja), Kamarikuoro Kampin Laulu,  1998.
Veijo Saloheimo (kirj.); Martti Ruutu ja muita (toimituskunta): Savon historia, 2:2. Savo suurvallan valjaissa 1617-1721.  (Savon historia I–VI -kirjasarja julkaistu avoimina e-kirjoina 2019)  Kuopio:  Savon säätiö, 2000.  ISBN 951-98440-0-7.  Teoksen verkkoversio (viitattu 24.9.2021).
Martti Ruutu (kirjoittaja), Ilkka Seppinen (toimittaja): Me uskoimme Suomeen : sotapäiväkirja 1941-44.  Helsinki:  Otava, 2000.  ISBN 951-1-16556-9.
Aiheesta muualla

Tommila, Päiviö: / Ruutu, Martti (1910–2005) Kansallisbiografia-verkkojulkaisu (maksullinen).  9.10.2006. Helsinki:  Suomalaisen Kirjallisuuden Seura.
Päiviö Tommila (2005): Martti Ruutu, opettaja, laulumies ja tutkija. Historiallinen aikakauskirja 103 (4): 22. artikkeli (vaatii lukuoikeuden)[vanhentunut linkki] (urn.fi)